《楞伽峡》
清代·戴熙

积水化为石，石势皆下俯。突兀夹两崖，颠倒悬万乳。

擎出飞空夹，洒作满天雨。交汇奔巨雷，倏忽过强弩。

盘盘苍藤挂，瑟瑟寒箨舞。翡翠鸣啁啾，蛱蝶见三五。

我欲蹑其颠，山风落如斧。恐有会钟龙，来攫跑夹虎。

归当挟睡仙，脱漏重游补。

作者简介：（1805—1860）清浙江钱塘人，字醇士，号榆庵、莼溪、松屏、鹿床居士、井东居士。道光十二年进士。授编修。官至兵部右侍郎。以直言黜官休致。咸丰十年，太平军破杭州时，投池自杀。谥文节。诗书画有名于时，山水画尤为人所重。有《习苦斋画絮》、《粤雅集》等。